ตลท.ปลด “SP” หุ้น AFC วันนี้ หลังส่งงบ Q2/59 ที่ผ่านสอบทานจากผู้สอบบัญชี
ตลท.ปลด “SP” หุ้น AFC วันนี้ หลังส่งงบ Q2/59 ที่ผ่านสอบทานจากผู้สอบบัญชี
11 ก.พ. 2559

ตลาดหลักทรัพย์แห่งประเทศไทย (ตลท.) ปลดเครื่องหมาย SP หุ้นบริษัท เอเซียไฟเบอร์ จำกัด (มหาชน) หรือ AFC ตั้งแต่การซื้อขายรอบเช้าวันนี้ (11 ก.พ.) หลังบริษัทได้เผยแพร่งบการเงินไตรมาส 2/2559 สิ้นสุดวันที่ 31 ธันวาคม 2558 ฉบับที่ผ่านการสอบทานจากผู้สอบบัญชีผ่านระบบข้อมูลของตลาดหลักทรัพย์ฯแล้ว
อนึ่งวานนี้ ตลท.ประกาศขึ้นเครื่องหมาย “SP” AFC รอบบ่ายของวันนี้ (10 ก.พ.59) เนื่องจาก AFC ได้นำส่งสรุปผลการดำเนินงาน F(45) ไตรมาส 2/2559 สิ้นสุดวันที่ 31 ธันวาคม 2558 มายังตลาดหลักทรัพย์ฯ แต่ไม่สามารถนำส่งงบการเงินงวดดังกล่าวที่ผ่านการสอบทานจากผู้สอบบัญชีรับอนุญาต